# Recueil général et complet des fabliaux des 13e et 14e siècles/CXVII
### CXVII DE SAINT PIERE

1 Qui de biau dire s’entremet, N’est pas merveille s’il i met Aucun biau mot selonc son sens. Il ot un jougleor à Sens 5Qui mout ert de povre riviere, N’avoit pas sovent robe entiere. Ne sai comment on l’apela, Mais sovent as dez se pela ; Sovent estoit sanz sa viele, 10Et sanz chauces et sanz cotele, Si que au vent et à la bise Estoit sovent en sa chemise. Ne cuidiez pas que ge vos mente, N’avoit pas sovent chaucemente ; 15Ses chauces avoit forment chieres, De son cors naissent les lasnieres, Et quant à la foiz avenoit Que il uns solleres avoit Pertuisiez et deforetez, 20Mout i ert grande la clartez,
Et mout ert povres ses ators. En la taverne ert ses retors, Et de la taverne au bordel ; A ces .II. portoit le cembel. 25Mais ne sai plus que vos en die Taverne amoit et puterie, Les dez et la taverne amoit, Tout son gaaing i despendoit, Toz jors voloit estre en la boule, 30En la taverne ou en la houle. .I. vert chapelet en sa teste, Toz jors vousist que il fust feste ; Mout desirroit le diemenche, Onques n’ama noise ne tence, 35En fole vie se maintint. Or orrez ja con li avint. ﻿En fols peschiez mist son usage ; Quant ot vescu tout son eage, Morir l’estut et trespasser. 40Deables, qui ne puet cesser Des genz engingnier et sousprendre, S’en vint au cors por l’ame prendre ; .I. mois ot fors d’enfer esté, Ainz n’avoit ame conquesté. 45Quant vit le jougleor morir, Si en corut l’ame sesir ; Por ce que morut en pechié, Ne li a on pas chalengié. A son col le geta errant, 50Vers enfer s’en vint acorant.
Si compaignon par le païs Avoient mout de gent conquis ; Li uns aporte champions, L’autre prestres, l’autre larrons, 55Moines, evesques et abez, Et chevaliers et genz assez, Qui en pechié mortel estoient, Et en la fin pris i estoient ; Puis s’en reperent à enfer ; 60Lor mestre truevent Lucifer. Quant les voit venir si chargiez : « Par ma foi », fet il, « bien veigniez ! Vous n’avez pas toz jors festé. Cist seront ja mal ostelé. » 65En la chaudiere furent mis. « Seignor, » fet il, « il m’est avis, A ce que je en ai veü, Que vous n’estes pas tuit venu. — Si sommes, sire, fors uns seus, 70Uns chetiz, uns maleüreus, Qui ne set ames gaaignier, Ne ne set les genz engignier. » ﻿Atant voient celui venir Qui aportoit tout par loisir 75De sor son col le jougleor, Qui mout estoit de povre ator. En enfer est entrez toz nus ; Le jougleor a geté jus. Li mestres si l’aresona : 80« Vassal, » dist il « entendez ça,
Fus tu ribaus, trahitre ou lere ? — Nenil, » fet il, « ainz fui jouglere ; Avoec moi ai trestout l’avoir Que li cors seut au siecle avoir. 85Li cors soffri mainte froidure, S’oï mainte parole dure ; Or sui ça dedenz ostelez : Si chanterai se vous volez. — De chanter n’avons nous que fere, 90D’autre mestier vous covient trere ; Mès, por ce que tu es si nus Et si trés povrement vestus, Feras le feu souz la chaudiere. — Volentiers, » fet il, « par saint Piere, 95Quar de chaufer ai grant mestier. » Atant s’assist lez le fouier, Si fet le feu delivrement, Et chaufe tout à son talent. ﻿Un jor avint que li maufé 100Furent leenz tuit assamblé ; D’enfer issirent por conquerre Les ames par toute la terre. Li mestres vint au jougleor, Qui le feu fist et nuit et jor : 105« Jouglere, » fet il, « or escoute. Je te commant ma gent trestoute, Garde ces ames sor tes ieus, Quar je tes creveroie andeus, S’une en perdoies toute seule : 110Je te pendroie par la gueule.
* ↑ CXVII. — De Saint Piere et du Jougleur, p. 65. A. — Paris, Bibl. nat., Mss. fr. 837, fol. 19 r$^o$ à 21 r$^o$. B. — Paris,» Bibl. nat.,» Mss. fr.» 19152, fol. 45 r$^o$ à 47 r$^o$. Publié par Barbazan, II, 184, et par Méon, III, 282-296 ; traduit par Legrand d’Aussy, II, 243-250, sous le titre « du Jongleur qui alla en enfer ». Le ms. B a comme titre : « D’un jungleor qui ala en enfer et perdi les ames as dez. »
* ↑ Vers 6 — « pas » manque à B.
* ↑ 7 — Ce vers et les trois suivants manquent dans A.
* ↑ 11 — A, Mès mout sovent en la chemise.
* ↑ 12 — A, Estoit au vent et à la bise.
* ↑ 13 — A, De lui ne sai.
* ↑ 15 — B, chauce. — Ce vers et le suivant manquent dans A.
* ↑ 19 — B, deferretez.
* ↑ 20 — B, estoit. — B, fiertez.
* ↑ 21 — B, Par estoit mout de grant ator.
* ↑ 25-26 — Ces deux vers manquent dans A.
* ↑ 27 — B, La tav. et les dez.
* ↑ 28 — B, Quanque il avoit il.
* ↑ 29 — B, voloit il estre en boule.
* ↑ 30 — « la » manque à B. — A, la foule.
* ↑ 31 — B, chapelet vert.
* ↑ 32 — B, Tous tens.
* ↑ 35 — B, contint.
* ↑ 36 — B, Dès or orrez que.
* ↑ 40 — B, ne velt.
* ↑ 42 — B, Vint à la mort. — Les quatre vers suivants manquent à B.
* ↑ 47 — B, qu’il est morz.
* ↑ 48 — B, Il fu mie.
* ↑ 49 — B, Sor.
* ↑ 50 — B, Droit en enfer.
* ↑ 54 — B, Li autre usurier ou larron.
* ↑ 55 — B, Vesques, prestres, moines.
* ↑ 57 — B, Qui en vilain pechié menoient.
* ↑ 59 — B, Venu s’en sont droit en anfer.
* ↑ 61 — B, vit.
* ↑ 62 — B, « En la foi, » fist il.
* ↑ 63 — B, mie tost esté.
* ↑ 65 — B, Giter les fait en la chaudiere.
* ↑ 66 — B, ce m’est aviere.
* ↑ 67-68 — Ces vers sont intervertis dans B : Vous n’estes mie tuit venu A ce que ge ai ci veü.
* ↑ 71 — B, le siecle engignier.
* ↑ 72 — B, Si ne set ame gaaignier.
* ↑ 74 — B, à loisir.
* ↑ 79 — si. B, l’en.
* ↑ 80 — « Di va, » fait il, « comment t’esta.
* ↑ 81 — B, Es tu.
* ↑ 82 — B, Sire, nennil.
* ↑ 86 — B, Mainte parole laide et.
* ↑ 89 — B, Ami, de chanter n’ai.
* ↑ 90 — B, Quar d’autre arc nous covenra traire.
* ↑ 91 — « tu » manque à B.
* ↑ 95 — B, ai ge.
* ↑ 96 — B, s’est assis au.
* ↑ 100 — B, Estoient trestuit.
* ↑ 107 — B, mes ames sor le[s] ieus.
* ↑ 108 — B, Que ges te.
* ↑ 109 — B, Se en perdoies une seule.